## FORRETNINGSORDEN

## FOR

## LOKALT UDDANNELSESUDVALG FOR AMU

**Oprettelse**

Udvalget er nedsat i henhold til § 9 i Lov om arbejdsmarkedsuddannelser og dækker de fælles kompetencebeskrivelser, som institutionen er godkendt til at udbyde arbejdsmarkedsuddannelser inden for: …………………….

**Udvalgets sammensætning og medlemmer**

Udvalget sammensættes paritetisk. Medlemmer, der repræsenterer organisationer med sæde i vedkommende efteruddannelsesudvalg, udpeges af dette efter indstilling fra organisationerne. Disse repræsentanter skal udgøre et flertal i det lokale uddannelsesudvalg.

Arbejdsgiverrepræsentanter: (antal)

Arbejdstagerrepræsentanter: (antal)

Medlemmerne skal have tilknytning til det geografiske område, som skolen dækker.

Øvrige medlemmer udpeges af institutionen.

**Tilforordnede**

Som tilforordnede kan udpeges:

* En repræsentant fra institutionens ledelse.
* En repræsentant for institutionens lærere.
* En repræsentant for jobcentret.

Medlemmer og tilforordnede udpeges for en 4-årig periode, der følger valgperioden for kommunalbestyrelser.

Udvalgene kan efter drøftelse med de relevante efteruddannelsesudvalg beslutte at lægge sig sammen med de lokale uddannelsesudvalg nedsat efter lov om erhvervsuddannelser.

**Valg af formand og næstformand**

Udvalget vælger formand og næstformand blandt medlemmerne.

Formands­posten varetages skiftevis af en arbejdstager- og en arbejdsgiverrepræsentant, idet valget finder sted hvert andet år.

**Sekretariatsbistand**

Skolen stiller sekretariatsbistand til rådighed for udvalget.

**Indkaldelse og afholdelse af møder**

Formand eller formandskabet træffer i samråd med udvalget bestemmelse om afholdelse af møder. Der afholdes dog mindst (antal) ordinære møder, som fastlægges for et år ad gangen.

Ekstraordinære møder afholdes, når formanden eller formandskabet ønsker det, eller når mindst 2 medlemmer stiller krav herom.

Indkaldelse til møde sker skriftlig med 14 dages varsel.

Skolen udarbejder dagsorden i samarbejde med formand eller formandskab.

Indkaldelse, dagsorden og mødemateriale sendes til medlemmer og tilforordnede. Medlemmer af udvalget kan kræve punkter optaget på dagsordenen.

Hvis der er sager af hastende karakter, kan der udsendes en revideret dagsorden og supplerende materiale. Dette skal så vidt muligt ske senest 7 dage forud for mødet.

Møder ledes af formanden, eller næstformand i tilfælde af forfald.

Udvalget er kun beslutningsdygtigt, såfremt mindst halvdelen af udvalgets arbejdsgiver- og arbejdstagerrepræsentanter er til stede.

Udvalgets afgørelser træffes i enighed eller ved stemmeflertal. I tilfælde af stemmelighed bortfalder forslaget.

Formandskabet har ansvar et for at udvalgets beslutninger meddeles skolen, og at principielle beslutninger meddeles de relevante efteruddannelsesudvalg.

**Referat**

Skolen udarbejder beslutningsreferat af møderne. Referatet udsendes til udvalgets medlemmer og tilforordnede senest 14 dage efter mødet.

**Ikrafttræden**

Forretningsordenen er gældende fra Dato:

 **DET LOKALE UDDANNELSESUDVALG FOR AMU**

Formand Næstformand

­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_